Arnold Kohn
Arnold Kohn (Dobrovac, 21. 5. 1905 - Osijek, 16. 11. 1984), jugoslavenski cionist i dugogodišnji predsjednik Židovske općine Osijek (ŽOO) koji je preživio Holokaust.

Biografija 
Arnold Kohn je rođen 21. 5. 1905 u selu Dobrovac blizu Lipika. Potječe iz židovske porodice Samuela i Roze Kohn koji su bili trgovci mješovitom robom. Porodica Kohn je bila ortodoksna i cionistički opredijeljena. Nakon burnih godina Prvog svjetskog rata kada je preminuo otac porodice Samuel, brigu o porodici je preuzeo Arnold. Arnold je sa svojom porodicom preselio u Osijek 1940 godine iz prigradskog naselja Tenja. Uspostavom Nezavisne Države Hrvatske (NDH) Arnold, majka Roza, sestra Mira i brat Leo su 22. 8. 1942 bili deportirani u Koncentracijski logor Auschwitz. Arnold je jedini od svoje porodice preživio logor smrti s tetoviranim rednim brojem 62178. Iz Koncentracijskog logora Mauthauzen u Austriji vratio se u Osijek 1945, fizički i psihički iscrpljen, na rubu života i smrti. 1947 oženio se za Ružicu Kohn sa kojom je dobio sina Velimira. Sudjelovao je u obnavljanju rada ŽOO. Bio je dugogodišnji predsjednik Saveza sindikata trgovačkih i obrtničkih radnika u Osijeku. 1962 bio je odlikovan Medaljom rada Socijalističkog Saveza radnog naroda Jugoslavije. U radu ŽOO više puta je bio izabran u Upravni odbor, a od 1965 u desetgodišnjem razdoblju obnašao je dužnost predsjednika. Posebno je zaslužan postavljanje spomenika Oskara Nemona "Majka i dijete" posvećen stradalim Židovima u Holokaustu i žrtvama fašizma. Oskar Nemon je 15. i 16. 11. 1963 boravio u Osijeku gdje se sastao sa predsjednikom Kohnom sa kojim je dogovorio izradu i postavljanje spomenika. Kohn je posebice konstruktivno djelovao kao član Izvršnog odbora u radu Saveza jevrejskih opština Jugoslavije (SJOJ). Tijekom 1974 bio je delegat SJOJ-a u Stockholmu na sjednici "Europskog savjeta za jevrejske općine". Nositelj je "Megile" - zahvalnica SJOJ-a. Skrhan bolešću 27. 10. 1984 primio je vijest da je upisan u Zlatnu knjigu židovskog nacionalnog fonda Keren Kajemet. Arnold Kohn je preminuo u Osijeku 16. 11. 1984 godine.

Reference

Literatura 
 

Biografije, Lipik
Jugoslavenski Jevreji
Austrougarski Jevreji
Jugoslavenski poslovni ljudi
Jugoslavenski cionisti